దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ధోనీని చూశారా..? ఎంత స్వేచ్ఛగా ఆడుతున్నాడో..!
మూడు పదుల వయసులోనూ చెన్నై సూపర్ కింగ్స్ కెప్టెన్ మహేంద్రసింగ్ ధోనీ స్వేచ్ఛగా హిట్టింగ్ చేస్తూ అందరిలోనూ స్ఫర్తి నింపుతున్నాడని ఆ జట్టు
Samayam Telugu | Updated:
May 17, 2018, 06:10PM IST
మూడు పదుల వయసులోనూ చెన్నై సూపర్ కింగ్స్ కెప్టెన్ మహేంద్రసింగ్ ధోనీ స్వేచ్ఛగా హిట్టింగ్ చేస్తూ అందరిలోనూ స్ఫర్తి నింపుతున్నాడని ఆ జట్టు మిడిలార్డర్ బ్యాట్స్‌మెన్ సురేశ్ రైనా కొనియాడాడు. ఐపీఎల్ 2018 సీజన్‌లో అన్ని జట్లూ ఎక్కువగా యువ ఆటగాళ్ల‌తో తుది జట్టుని నింపుతుంటే.. చెన్నై సూపర్ కింగ్స్ మాత్రం సీనియర్ ఆటగాళ్లకే అధిక ప్రాధాన్యమిస్తుంది. దీంతో.. ‘ఏజ్‌ బార్ జట్టు’గా చెన్నైని అభివర్ణిస్తుండటంపై సురేశ్ రైనా స్పందించాడు. చెన్నై జట్టులో ఉన్న డ్వేన్ బ్రావో, షేన్ వాట్సన్, ఇమ్రాన్ తాహిర్, హర్భజన్ సింగ్ లాంటి వారు ఇప్పటికే 34 వయసుని దాటేయగా.. కెప్టెన్ ధోని (36 ఏళ్లు), అంబటి రాయుడు (32), రైనా (31) జట్టు‌లో సీనియర్లుగా ఉన్నారు. కానీ.. టోర్నీ ఆరంభం నుంచి యువ ఆటగాళ్లతో నిండిన జట్లకి గట్టి పోటీనిచ్చిన చెన్నై.. ఇప్పటికే ప్లేఆఫ్‌‌ బెర్తు ఖాయం చేసుకున్న విషయం తెలిసిందే.
‘చాలా మంది అంటున్నారు.. మా జట్టులో ఎక్కువ వయసు అయిపోయినవారు ఉన్నారని. కానీ.. ప్రతి జట్టుకీ అనుభవజ్ఞుల అవసరం. మా జట్టులో అలా అనుభవం ఉన్నవారు ఎక్కువమంది ఉన్నారు. ఈ ఘనత అంతా కెప్టెన్ మహేంద్రసింగ్ ధోనీదే. ఇప్పటికీ చూడండి.. మైదానంలో ధోనీ ఎంత స్వేచ్ఛగా ఆడుతున్నాడో..? ఈ ఐపీఎల్ ద్వారా.. 35-36 ఏళ్ల వయసులోనూ మెరుగైన ప్రదర్శన చేయచ్చని ధోనీ నిరూపించాడు. గతంలో మేము కొన్ని సీజన్లలో రన్నరప్‌గా నిలిచాం. కానీ.. ఈ ఏడాది వాటి గురించి ఆలోచించడం లేదు. జట్టులోని ప్రతి ఒక్కరూ ఈ ఏడాది చెన్నై టైటిల్ విజేతగా నిలవాలని ఆశిస్తున్నారు’ అని సురేశ్ రైనా వెల్లడించాడు.